**Električky série 1 – 41** sú dvojnápravové obojsmerné električky, vyrobené pre Společnost brněnských pouličních drah elektrických podnikom Grazer Waggon- & Maschinen-Fabriks-Aktiengesellschaft vorm. Joh. Weitzer v Grazi.

Tieto vozne, vyrábané v rokoch 1899 – 1900 a zaradené v rokoch 1900 – 1903, zahajovali prevádzku elektrickej električky v Brne. Spoločne s nimi boli vyrobené vlečné vozne rovnakého vzhľadu.

Konštrukcia
-----------

Električky boli na vtedajšiu dobu obvyklé konštrukcie s otvorenými plošinami. Skriňa vozňa bola drevená, vonku oplechovaná so základňou v podobe rošte z valcovaných oceľových profilov. Dolná časť bočnice bola obložená pásom drevených peřejek. Strecha bola zhotovená z drevených paluboviek pokrytých plátnom. Na streche sa nachádzal tyčový zberač, ktorý bol neskôr nahradený lýrovým. V interiéri, ktorý bol od plošín oddelený jednoduchými prepážkami s posuvnými dverami, sa nachádzali pozdĺžne latkové lavice. Pojazd vozňa tvoril dvojnápravový podvozok s rázvorom 1 800 mm, ktorý bol počas prvej svetovej vojny predĺžený na 2 200 mm. Pohon zabezpečovali dva motory typu GE 58, napojené na nápravy pomocou prevodu z ozubených súkolí s prevodovým pomerom 1ː6. Regulácia výkonu bola vykonávaná pomocou odporov umiestnených pod podlahou. Ovládanie zabezpečovali kontroléry B 6-8 s deviatimi jazdnými stupňami (z toho piatich pre sériové zapojenie motorov) a siedmimi stupňami elektrodynamickej brzdy. Vnútorné osvetlenie bolo žiarovkové, s žiarovkami na 120 V. Čelné osvetlenie bolo spočiatku realizované petrolejovú lampou, aby sa zabezpečilo osvetlenie aj pri výpadku prúdu, neskôr bolo nahradené elektrickým.

Dodávky električiek
-------------------

V rokoch 1899 – 1900 bolo vyrobených celkom 41 vozidiel tohto typu.

| Súčasný štát | Mesto | Článok | Roky dodávok | Počet vozidiel | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- |
| Česko Česko | Brno | článok | 1899 – 1900 | 41 | 1 – 41 | vozne 1 – 7 v rokoch 1903 – 1904 prečíslovali na 42 – 48 |  |

Prevádzka
---------

Vozne č. 5 a 23 pred budovou brnianskej hlavnej stanice niekedy v rokoch 1901 či 1902
Vozne série 1 – 41 boli do prevádzky u *Gesellschaft der Brünner elektrischen Strassenbahnen* (GBES; Společnost brněnských pouličních drah elektrických) uvádzané postupne. V roku 1900 začalo jazdiť prvých 27 vozňov, v nasledujúcom roku ďalších dvanásť. Zvyšné tri kusy boli sprevádzkované do roku 1903. V rokoch 1903 a 1904 boli zakúpené električky čísel 1 – 5 a 6 – 7 od strojárne Lederer & Porges v Kráľovom Poli, takže prvých sedem vozňov zo Grazu bolo prečíslovaných na čísla 42 – 48. Medzi rokmi 1906 – 1910 boli všetky električky série 8 – 48 prelakované z pôvodného hnedého náteru do bielo-červenej kombinácie. Vozidlá jazdili pravidelne až do polovice 20. rokov 20. storočia, kedy sa začalo prejavovať ich veku, nízka kapacita a vyššiu poruchovosť oproti novo dodávaným vozidlám z Královopolskej.

Električka č. 39 na dnešnom Moravskom námestí v roku 1905/1906
Od roku 1930 jazdilo v bežnej prevádzke iba 14 vozňov z tejto série. Roku 1935 boli tri dlhodobo odstavené električky predané do Olomouca. Kvôli vypuknutia druhej svetovej vojny bola časť odstavených vozňov vrátená do prevádzky, v rokoch 1943 – 1944 a 1946 bolo niekoľko z nich upravených na vlečné vozne. Po skončení vojny v roku 1945 jazdilo deväť električiek, ktoré v roku 1950 získali súvislú číselnú radu 4 – 12. Z osobnej prevádzky boli definitívne vyradené v roku 1954. Dva vozne boli odpredané do Olomouca, jeden do Ostravy. Električky prestavené na vlečné vozne (č. 192 – 195) boli vyraďované v rokoch 1957 – 1964.

Po roku 1945 bolo využívaných deväť vozňov ako služobných, tie získali nové čísla 503 – 511. V roku 1954 k nim pribudli ďalšie tri (č. 512 – 514). Časť ich bola vyradená do roku 1963, spolu šesť ich bolo naďalej využívaných aj po tomto roku, keď služobné vozidlá získali nový číselný rad 800. Takmer všetky služobné električky z pôvodnej série 1 – 41 boli vyradené do roku 1967. Ako jediný zostal koľajový brus č. 803, ktorý na tento účel slúžil už od roku 1930. V roku 1969 bol označený novým číslom 4030, k jeho odstaveniu došlo o rok neskôr po dodania nového brusu Schörling.

Brus č. 4030 bol posledným dochovaným zástupcom série 1 – 41. Po svojom odstavení bol počas roka 1971 v Ústredných dielňach Dopravného podniku mesta Brna kompletne zrenovovaný do stavu z rokov 1911 – 1930 (okrem lyrového zberača, ktorý bol osadený v polovici 30. rokov) a so svojím pôvodným číslom 10 následne zakúpený Technickým múzeom v Brne, ktoré ho zaradilo do svojej zbierky vozidiel MHD.

Referencie
----------

1. 1 2   *Katalog vozidel a lodí*. Brno : Dopravní podnik města Brna. S. MV3.
2. ↑   *10 - El. motorový vůz* [online]. sabdigital.cz. Dostupné online.
3. ↑   *Evidence DPMB: vozy mv1* [online]. Bmhd.cz, [cit. 2018-05-16]. Dostupné online.
4. 1 2 3  NESIBA, Zdeněk. *100 let elektrické pouliční dráhy v Brně 1900–2000*. Ústí nad Labem : Vojtěch Wolf – vydavatelství WOLF & Tramvajklub Brno, 2000. S. 47 – 51.
5. ↑  KOCMAN, Tomáš. *Historická vozidla MHD ve sbírce Technického muzea v Brně*. Praha – Brno : Pavel Malkus, dopravní vydavatelství a Technické muzeum v Brně, 2009. ISBN 978-80-87047-17-0. S. 19.

Literatúra
----------

* KOCMAN, Tomáš. *Historická vozidla MHD ve sbírce Technického muzea v Brně*. Praha – Brno : Pavel Malkus, dopravní vydavatelství a Technické muzeum v Brně, 2009. ISBN 978-80-87047-17-0. S. 127.
* NESIBA, Zdeněk. *100 let elektrické pouliční dráhy v Brně 1900–2000*. Ústí nad Labem : Vojtěch Wolf – vydavatelství WOLF & Tramvajklub Brno, 2000. S. 47–51.

Iné projekty
------------

Commons
* Spolupracuj na Commons Commons ponúka multimediálne súbory na tému **Električky Graz série 1 – 41 (Brno)**

Zdroj
-----

* *Tento článok je čiastočný alebo úplný preklad článku Tramvaje Graz série 1–41 (Brno) na českej Wikipédii.*

| * z
* d
* u
Dvojnápravové električky dodávané do Brna (1899 – 1954) |
| --- |
| Motorové | 
* električky Graz série 1 – 41
* električky KPS série 1 – 5
* električky KPS série 6 – 7
* električky Graz série 50 – 55
* električky CMg série 56 – 58, 153 – 155
* električky Graz série 59 – 73
* električky KPS série 74 – 149, 151 – 152, 400 – 405
* električka SBPD číslo 150
* električky 4MT (série 117 – 146)

 |
| Vlečné | 
* vlečné vozne Graz série 60 – 71
* vlečné vozne q2 (série 101 – 112)
* vlečné vozne m (série 201 – 210)
* vlečné vozne Ringhoffer série 211 – 260
* vlečné vozne KPS série 261 – 296
* vlečné vozne KPS série 297 – 326

 |
| Ostatné | 
* elektrické rušne Graz série 1 – 4
* čistič koľajových žliabkov Schörling
* kropiace vozne KPS série 1 – 3
* koľajový brus Schörling

 |